יחסי אוסטרליה–מקסיקו

יחסי אוסטרליה–מקסיקו הם היחסים הדו-צדדיים בין אוסטרליה למקסיקו. שתי המדינות חברות ב-APEC ,G-20, MIKTA, הארגון לשיתוף פעולה ולפיתוח כלכלי, השותפות הטראנס-פסיפית וארגון הסחר העולמי.

== היסטוריה ==
ראשית מערכת היחסים הדיפלומטית בין מקסיקו לאוסטרליה התנהלה דרך לונדון, שכן אוסטרליה הייתה חלק מהאימפריה הבריטית. בסוף שנות ה-30 הקימה מקסיקו בסידני קונסוליית כבוד; אולם במהלך מלחמת העולם השנייה, מקסיקו סגרה את הקונסוליה שלה. הכוחות האוסטרלים והמקסיקנים כאחד נלחמו יחד במערכת הפיליפינים, במהלך המלחמה לשחרור המדינה מכוחות יפניים. בשנת 1960, מקסיקו פתחה מחדש את הקונסוליה שלה בסידני, מה שהביא להקמת יחסים דיפלומטיים פורמליים בין שתי המדינות ב-14 במרץ 1966.<ref></ref> באותה שנה, מקסיקו פתחה שגרירות בקנברה.

בשנת 1973 הפך ראש הממשלה גוף ויטלם לראש המדינה האוסטרלי הראשון שערך ביקור רשמי במקסיקו. בשנת 1990 הפך קרלוס סלינס לנשיא מקסיקו הראשון שביקר באוסטרליה. בשנת 2016 חגגו שתי המדינות 50 שנה ליחסים דיפלומטיים.<ref>[https://www.gob.mx/sre/prensa/mexico-y-australia-celebran-50-anos-de-relaciones-diplomaticas México y Australia celebran 50 años de relaciones diplomáticas (in Spanish)]</ref>

== ביקורים רשמיים ==
[[ראש ממשלת אוסטרליה ג'וליה גילארד שנכחה בפסגת ה-G20 בלוס קאבוס; 2012]]
נשיא מקסיקו אנריקה פינה נייטו שנכח בפסגת ה-G20 ב[[בריזביין; 2014]]
ביקורים רמי דרג מאוסטרליה במקסיקו<ref></ref><ref></ref>
* ראש הממשלה גוף ויטלם (1973)
* ראש הממשלה מלקולם פרייזר (1981)
* ראש הממשלה ג'ון הווארד (2002)
* ראש הממשלה ג'וליה גילארד (2012)
* המושל הכללי פיטר קוסגרוב (2015)

ביקורים רמי דרג ממקסיקו באוסטרליה<ref></ref><ref></ref><ref name="DFAT">[http://dfat.gov.au/geo/mexico/Pages/mexico-country-brief.aspx Bilateral relations between Australia and Mexico]</ref>
* הנשיא קרלוס סלינס (1990)
* הנשיא פליפה קלדרון (2007)
* הנשיא אנריקה פניה נייטו (2014)

== הסכמים ==
שתי המדינות חתמו על מספר הסכמים דו צדדיים כמו הסכם לשיתוף פעולה טכני ומדעי (1981); אמנת ההסגרה (1990); הסכם לשיתוף פעולה בשימושים השלווים של אנרגיה גרעינית (1992); הסכם להימנעות ממיסוי כפול (2002); הסכם לקידום והגנה על השקעות (2005); הסכם אנרגיה (2005); הסכם חינוך (2008); הסכם על שירותי אוויר (2010); הסכם על חקלאות (2010) והסכם על כרייה (2010).<ref>[https://embamex.sre.gob.mx/australia/index.php/embajada/relbimexaus Relaciones Bilaterales entre Mexico y Australia (in Spanish)]</ref>

== תיירות ==
בשנת 2016 כ-85,000 אזרחים אוסטרלים ביקרו במקסיקו לצורכי תיירות. במקביל, כ-8,800 אזרחים מקסיקנים ביקרו באוסטרליה.<ref name="DFAT">[http://dfat.gov.au/geo/mexico/Pages/mexico-country-brief.aspx Bilateral relations between Australia and Mexico]</ref>

== יחסי סחר ==
בשנת 2018 הסתכם הסחר הדו-כיווני בין שתי המדינות ב-1.4 מיליארד דולר.<ref name="Economy">[http://www.economia-snci.gob.mx/sic_php/pages/estadisticas/ Mexican Ministry of the Economy: Australia (in Spanish)] </ref> יצוא אוסטרליה למקסיקו הסתכם בכ-598 מיליון דולר וכולל: אלומיניום, תרופות, עפרות נחושת ותרכיזים. יצוא מקסיקו לאוסטרליה הסתכם ב-1.05 מיליארד דולר ומוצרי הייצוא שלו כוללים: מחצבי עופרת ותרכיזים, ציוד טלקום וחלקים, דשנים וכלי רכב מנועיים. אוסטרליה היא שוק הייצוא ה-24 בגודלו במקסיקו ומקסיקו היא שוק הייצוא ה-25 בגודלו באוסטרליה, בהתאמה.<ref></ref> מאז 2012 אוסטרליה, מקסיקו ושמונה מדינות נוספות מנהלות משא ומתן על מה שמכונה הסכם הסחר השותפות הטראנס-פסיפית (TPP). המשא ומתן הושלם בפברואר 2016 וטרם נכנס לתוקף.<ref></ref>

== סחר בסמים ==
דווח כי קרטל סינלואה היו פעילים באוסטרליה ועומדים מאחורי מספר הובלות קוקאין משמעותיות שיורטו על ידי הרשויות באוסטרליה.<ref></ref> בשנת 2011 ניסה קרטל סינאלואה להקים מאחז בסידני אך סוכל על ידי פעולה של המשטרה.<ref></ref> עם זאת, בשנת 2016 דווח כי קרטל סינאלואה היה אחראי על 60% משוק הקוקאין באוסטרליה והעביר סחורה בשווי 100 מיליון דולר מדי חודש.<ref>http://www.dailymail.co.uk/news/article-3431135/Mexican-drug-lord-El-Chapo-captured-60-cent-Australia-s-cocaine-market-shipping-100-MILLION-product-month.html</ref>

בשנת 2014 דווח כי "קרטלים מקסיקניים אלימים עם קישורים לכנופיות פשע אוסטרליות מסתננים לסחר בסמים הלא חוקיים של המדינה." ראש ועדת הפשע האוסטרלית אמר כי "לאחרונה ראינו את הופעתה של פעילות קרטל מקסיקנית באוסטרליה"<ref></ref><ref></ref> ועדת הפשע ציין גם כי "פושעים מקסיקנים נפוצים יותר כמנהלים ביבוא ואספקה של קוקאין והלבנת הון נלווית" באוסטרליה.<ref></ref>

במאי 2015 הזהיר משרד האו"ם לסמים ופשע כי קרטלי סמים מקסיקניים מכוונים לעבריינים באוסטרליה לייבא קרח למדינה. מהמשרד נמסר כי הקרטלים היו מעורבים בסחר במתאמפטמין ומחפשים באופן פעיל שותפים באוסטרליה.<ref></ref><ref></ref>

בשנת 2016 דיווחה המשטרה הפדרלית של אוסטרליה כי "כמות משמעותית של מתאמפטמין שמגיעה לאוסטרליה, מקורה במקסיקו."<ref name="tele">http://www.dailytelegraph.com.au/news/nsw/mexican-drug-cartels-target-sydney-the-distance-to-australia-no-longer-matters/news-story/688a38df8be24965e6e1bbb755b428b1</ref> בדו"ח של אוניברסיטת קנברה נמצא כי הקרטלים "כבר יצרו קשרים באסיה-פסיפיק ומנסים להרחיב את אלה תוך התמקדות מסוימת בחדירה לשוק האוסטרלי."

== נציגויות דיפלומטיות ==
אוסטרליה מחזיקה במקסיקו שגרירות במקסיקו סיטי ו-2 קונסוליות בקנקון ומונטריי. מאידך, מקסיקו מחזיקה באוסטרליה שגרירות בקנברה ו-3 קונסוליות בבריסביין, מלבורן ופרת'.

==קישורים חיצוניים==

== הערות שוליים ==